འོན་ཀྱང་།རིག་འབྱུང་གིས་ལྗང་བུ་༼ཁོང་ནི་བོད་པའི་སྲོལ་རྒྱུན་ལ་གུས་བརྩི་དང་ཆེ་མཐོང་གནང་མཁན་ཞིག་ཡིན་པའི་ཚོར་སྣང་གུས་བར་བྱུང་༽ཟེར་པ་དེ་སོ་སོའི་ཚོར་བ་དང་སྣང་ཚུལ་ཙམ་ལས་དོན་དངོས་གནས་ཚུལ་ཡིན་པར་མི་བསམ།ལྗང་བུ་ཁོང་སྤྱིའི་ཆ་ནས་སོག་ཞེན་ཆེན་པོ་ཡིན་པ་༼སོག་རུས་ལས་མཆེད་པའི་རྣམ་ཤེས་༽སོགས་ལས་རྟོགས་ཐུབ་ཅིང་།ཡང་ཁོང་གི་ལྗང་བུའི་རྩོམ་བཏུས་ལྷུག་རྩོམ་དེབ་ཀྱི་ནང་ལྟོས་དང་ཁོ་ཨ་ཕོ་ཧོར་གྱི་གངས་འཁྱགས་ལྷུང་སའི་ས་ཆ་ཁག་ཅིག་ཏུ་བསྐྱོད་སྐབས།གོང་བྲན་ཏང་ཁོ་ན་ནི་བྱམས་སྙིང་རྗེ་ཅན་གྱི་དཀོན་མཆོག་ཡིན་པ་ལས་སྤྱན་རིས་གཟིགས་སོགས་ལ་ནུས་པ་གང་ཡང་མེད་པའི་ཟུར་ཟ་དང་དམའ་འབེབས་མང་པོ་བྱས་འདུག་པས།གལ་ཏེ་ལྗང་བུས་༼སྟོན་པའི་སྐུ་བརྙན་ལ་རྩེད་མོ་བརྩེས་བའི་རི་མོ་འདི་འདྲ་ཞིག་ཕྲིས་དང་ཨ་སྒོར་འབུམ་གཅིག་སྟེར་ལབ་ན།ངས་འབྲི་ས་མ་རེད་༽ཟེར་ཡོད་ན་དེ་ནི་ཁོའི་མི་གཞིའི་སྟེང་གི་ནག་ཐིག་ཅིག་རེད་སྙམ།